|  |  |
| --- | --- |
|  |  |
| KunnskapsdepartementetPostboks 8119 Dep0032 Oslo |    |

Søknad om unntak fra reglement for økonomistyring i staten for bruk av kontantkort – Høgskolen i Østfold (HiOf)

Vi viser til Kunnskapsdepartementets (KD) søknad av 18. oktober 2023 om unntak fra bestemmelser om økonomistyring i staten (bestemmelsene) punkt 3.7.1, slik at Høgskolen i Østfold (HiOf) kan benytte seg av rammeavtalen for kontantkort.

DFØ har vurdert søknaden og innvilger HiOf unntak fra bestemmelsene punkt 3.7.1 frem til
31. desember 2028, under de forutsetninger som er omtalt nedenfor.

**Begrunnelse for søknaden**KD opplyser at HiOf har behov for å benytte kontantkort til internasjonale studenter som ikke har fått egen bankkonto eller av andre grunner ikke skal ha bankkonto i Norge.

**DFØs vurdering av søknaden**

I henhold til bestemmelsene punkt 3.7.1 skal virksomhetens betalingsformidling i form av inn- og

utbetalinger skje gjennom statens konsernkontoordning, slik at alle statlige likvider daglig samles i

Norges Bank. Virksomheter som har utbetalinger til personer som av ulike årsaker ikke får opprettet

bankkonto kan benytte kontantkort. Virksomheten må i slike tilfeller benytte rammeavtalen for

kontantkort som DFØ har inngått med DNB Bank ASA 1. mars 2022. En forutsetning for at

rammeavtalen skal kunne benyttes av statlige virksomheter er at det gis unntak fra

bestemmelsene punkt 3.7.1.

DFØ vurderer det slik at HiOf må få unntak fra bestemmelsene punkt 3.7.1 for å kunne bruke kontantkort for utbetalinger til internasjonale studenter som ikke har fått egen bankkonto eller av andre grunner ikke skal ha bankkonto i Norge.

**Konklusjon – unntakssøknaden**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger unntak fra bestemmelsene punkt 3.7.1, slik at HiOf i tråd med søknaden fra KD kan etablere en kontantkortordning ved utbetalinger til utbetalinger til internasjonale studenter som ikke har fått egen bankkonto eller av andre grunner ikke skal ha bankkonto i Norge. Unntaket fra bestemmelsene gjelder så lenge det er behov for å benytte kontantkort, men ikke utover
31. desember 2028.

Vi har for øvrig merket oss at HiOf vil følge rutiner i samsvar med DFØs veiledningsnotat for bruk av kontantkort/kronekort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fung. seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*